Խոսելով վարչապետ Նիկոլ Փաշինյանի մասին՝ դեսպան Ռիչարդ Միլզը համեմատություն արեց Միացյալ Նահանգների հիմնադիր հայրերից մեկի՝ երկրորդ նախագահ Ջոն Ադամսի հետ, որովհետև, դեսպանի խոսքով, Ադամսը կարողացավ ապստամբների առաջանորդից դառնալ պետության ղեկավար․ – «Պատիվ եմ ունեցել բազմիցս հանդիպել [Հայաստանի] վարչապետին՝ մինչև Փաշինյանի վարչապետ ընտրվելը և վարչապետ ընտրվելուց հետո։ Հարց էր առաջացել, որը, կարծում եմ, բոլորիս մոտ է ծագել՝ արդյո՞ք նա կարող է հեղափոխական առաջնորդից, փողոցի քաղաքական գործչից անցում կատարել պետության ղեկավարի: Սա տարբեր հմտություններ է պահանջում, և յուրանչյուրը չի կարող նման անցում կատարել: Տեսել ենք՝ որոշ մարդիկ ձախողվել են: Պետք է ասեմ, որ տպավորված եմ՝ տեսնել նրան առաջնորդի դերում, նա դարձել է ավելի վստահ: Կարծում եմ, նա դեռ ձգտում է տիրապետել առաջնորդի հմտություններին: Տպավորված եմ նրա հեղինակությամբ, նա կարողանում է տեսնել ընդհանուր պատկերը»: